|  |
| --- |
| Министерство за земјоделство, шумарство и водостопанство  |

**Точка 1.**

**А) Податоци за финансиска поддршка на здруженија и фондации во 2017 година**

Доделувањето на финансиската поддршка на здруженија и фондации во 2017 година се реализираше согласно Програмата за финансиска поддршка на руралниот развој за 2017 година („Службен весник на Република Македонија“ бр. 192/16, 7/17, 44/17, 100/17, 166/17, 190/17), Мерка 1.1 „Организирање и спроведување на манифестации и саеми„ и согласно „Уредбата за видот на активности, максималниот износ по активности, корисниците, субјектите кои учествуваат во постапката, поблиските критериуми и начинот за доделување на техничката поддршка во земјоделството и руралниот развој“ („Службен весник на Република Македонија“ бр. 6/13, 81/13, 181/13, 1/14, 23/14, 136/14, 157/14, 139/15, 215/15, 133/16), член 4, став (2) алинеја 2. Во член 4 став (4) од уредба, е наведено точно на кои локални манифестации се доделува техничка поддршка, а максималниот износ на поддршка изнесуваше 300.000,00 по локална манифестација и по корисник. Согласно член 4 став (5) алинеја 2, поддршката се реализираше со врз основа на поднесено барање пропратено со предлог проект за манифестација со план на активности, временска рамка за реализација и финансиски план на трошоците. Организатор на локални манифестации во Република Македонија се единиците на локалната самоуправа, здруженија на земјоделски производители и/или здруженија на преработувачи на земјоделски производи регистрирани согласно Законот за здруженија и фондации, стопанските комори основани согласно закон, задруги регистрирани согласно Законот за задруги или Законот за земјоделски задруги за вршење на земјоделска дејност и/или за трговија со земјоделски производи и/или јавни претпријатија регистрирани и за вршење на дејност организирање на саеми и саемски манифестации.

Согласно член 12 став (2) од наведената уредба поддршката се реализаше со договор помеѓу Министерството и организаторот на манифестацијата/саемот .

Табела бр. 1 - финансиска поддршка на здруженија/фондации за 2017 година, „Локални манифестации во Република Македонија“

|  |
| --- |
| Доделени средства на здруженија/фондации |
| Здружение/фондација | Проект | Доделени финансиски средства |
| Здружение на граѓани ЗИП Институт за политики и добро владение- Скопје | Фестивал на грозјето- с.Бојане, Скопје | 200.000,00 |
| Сојуз на пчеларски здруженија на Македонија „Пчела“- Скопје | Саем на мед- Битола | 300.000,00 |
| Здружение за рурален развој Локална Акциона Група „Пелагонија“ | Државен натпревар на трактористите во Република Македонија | 252.000,00 |
| Сојуз на здруженија на тутунопроизводители на Република Македонија, Скопје | Денови на тутунот- Прилеп | 300.000,00 |
| Пчеларско здружение „Матица“- Скопје | Денови на македонскиот мед - Скопје | 200.000,00 |
| Македонски клуб на овчарско куче - Шарпланинец | Национална изложба за македонското овчарско куче–Шарпланинец- Скопје | 200.000,00 |
| Вкупно: |  | 1.452.000,00 |

**Б) Податоци за финансиска поддршка на здруженија и фондации во 2018 година**

Доделувањето на финансиската поддршка на здруженија и фондации во 2018 година се реализираше согласно Програмата за финансиска поддршка на руралниот развој за 2018 година („Службен весник на Република Македонија“ бр. 16/18, 100/18, 127/18, 172/18, 193/18, 231/18 и 239/18), Мерка 1.1 „Организирање и спроведување на манифестации и саеми„ и согласно „Уредбата за видот на активности, максималниот износ по активности, корисниците, субјектите кои учествуваат во постапката, поблиските критериуми и начинот за доделување на техничката поддршка во земјоделството и руралниот развој“ („Службен весник на Република Македонија“ бр. 6/13, 81/13, 181/13, 1/14, 23/14, 136/14, 157/14, 139/15, 215/15, 133/16, 76/18, 100/18 и 127/18), се дефинирани во член 4 став (2) алинеја 2 подмерка „Локални манифестации во Република Македонија“. Во член 4 став (4) е дефиниран износот на техничката поддршка, кој изнесува 120.000,00 денари по манифестација и по корсник, член 4 став (5) алинеја 2 каде е наведено дека техничката поддршка се спроведува по објавен јавен повик.

Табела бр. 2 - финансиска поддршка на здруженија/фондации за 2018 година, „Локални манифестации во Република Македонија“

|  |
| --- |
| Доделени средства на здруженија/фондации |
| Здружение/фондација | Проект | Доделени финансиски средства (денари) |
| Здружение за едукација на земјоделците ЗЕЛЕНА БЕРЗА Битола | Манифестација „Зелена берза есенски саем“ Битола | 106.200,00 |
| Пчеларско здружение Братство Прилеп | Манифестација „Медот и другите пчелни производи- инвестиција во вашето здравје“ - Прилеп | 119.944,00 |
| Здружение на одгледувачи на овци од западна Македонија Гостивар | Манифестација „Денови на овчарство“ Маврово | 120.000,00 |
| Здружение Градот на пчелите Тетово | Изложба „Куќа“ | 116.250,00 |
| Здружение на пчелари Матица 2012 Струга | Манифестација „Саем на медот“ Струга | 92.500,00 |
| Здружение на жени фармери Моја фарма Гостивар | Манифестација „Да ја зачуваме традицијата“ Гостивар | 119.760,00 |
| Здружение за земјоделци Современо земјоделство | Манифестација „Избор на најуспешни во областа на земјоделството“ Битола | 119.400,00 |
| Пчеларско здружение Нектар Битола | Манифестација „Денови на македонското пчеларство Битола 2018“ | 120.000,00 |
| Здружение за околина Молика – Дом Битола | Манифестација „Тракторијада 2018“ Могила | 120.000,00 |
| Мрежа на млади фармери – ММФ, Дебарца | Манифестација „Ден на млад фармер во Р.Македонија“ | 119.995,00 |
| Здружение на сомелиери БРИКС Скопје | Манифестација „Скопски вински салон Винодонија 2018“ | 120.000,00 |
| Здружение Слоу Фуд Битола | Манифестација „Да го зачуваме биодиверзитетот на млекото“ Битола | 119.000,00 |
| Здружение на сопственици на приватни шуми Берово | Манифестација „Форест Фест“ Берово | 120.000,00 |
| Пчеларско здружение Матица | Манифестација „Денови на македонскиот мед“ Скопје | 118.773,00 |
| Центар за за развој на земјоделие Еко продукт Тетово | Манифестација „Меѓународен саем на земјоделски производи и традиционални јадења“ Тетово | 120.000,00 |
| Здружение за заштита на природата и здравјето „Виножито“  | Пченка лупенка-фестивал на изобилие | 120.000,00 |
| Здружение за унапредувањеи заштита на животните стандарди М5М ЛОБИ ГРУПА Скопје  | Здрава храна за живот без мана | 119.720,00 |
| Кинолошки клуб Македонско овчарско куче- КАРАМАН Скопје  | Караман КУП Државно првенство за МОК | 118.497,00 |
| Здружение Живот Куманово | Органска трпеза од североистокот | 119.700,00 |
| Здружение за негување и развој на винската култура, вински туризам и производи од грозје „ВИНОТЕК“ Кавадарци | Манифестација Фестивал на младо вино тиквешија-2018 | 114.334,00 |
| Здружение на граѓани за еколкогија, туризам, органско производство и истражувачка дејност ЕКО ПАРТНЕРС Гостивар | Форум за развој на еко туризмот и размена на регионални искуства | 118.000,00 |
| Здружение за заштита на природата од загадување„ЧИСТА ВОДА ЗДРАВА ХРАНА“ Дебар | Манифестација „Одбележување на Светскиот ден на почвата“-2018 | 119.996,00 |
| Вкупно |  | 2.582.069,00 |

Додека во согласност член 4 став 2 алинеја 3 од наведената уредба, се финансираат и подмерка „Еднодневни манифестации за промоција на земјоделски производи вон Република Македонија“, се спроведуваат согласно член 5 став 5 алинеја 3, каде се поднесува барање до Министерството за користење на техничка поддршка од страна на организаторот (Социјално економските партнери впишани во евиденцијата на Министерството).

Табела бр. 3 - финансиска поддршка на здруженија/фондации за 2018 година „Еднодневни манифестации за промоција на земјоделски производи вон Република Македонија“

|  |
| --- |
| Доделени средства на здруженија/фондации  |
| Здружение/фондација | Проект | Доделени финансиски средства |
| Здружение Вина од Македонија | Манифестација за промоција на македонско вино во Сингапур | 737.917,00 |
| Здружение Вина од Македонија | Манифестација за промоција на македонско вино во Данска | 1.193.000,00 |
| Здружение Вина од Македонија | Манифестација за промоција на македонско вино во САД | 3.797.172,00 |
| Вкупно |  | 5.728.089,00 |

Табела бр. 4 – финансиска поддршка за здруженија/фондации за 2018 година по пат на јавен повик за техничка поддршка за изработка и публикување на едукативни информативни, научни пропагандни и стручни материјали, публикации и списанија

|  |  |  |
| --- | --- | --- |
| Здружение на граѓани Иницијатива за претприемништво и општествен развој Берово | Подобрување на ефикасноста во работењето на земјоделските стопанства, со цел јакнење на конкурентноста и подобрување на квалитетот на живот | 1.200.000,00 |
| Пчеларско здружение „Еко-пчела“ Скопје | Прирачник „Пчеларски календар“ | 512.616,00 |
| Здружение за заштита, едукација и промоција на храна „Слоу фуд Битола“ | „Информирање и едукација за практична примена на новиот правилник со дозволената флексибилност при производството и дистрибуцијата на производи од анимално потекло произведени во мал обем“ | 1.200.000,00  |
| Здружение за земјоделци „Современо земјоделство“ | Списание посветено на земјоделството – Современо Земјоделство | 1.040.000,00 |

Мерката се спроведува согласно член 7 од Уредбата за видот на активности, максималниот износ по активности, корисниците, субјектите кои учествуваат во постапката, поблиските критериуми и начинот за доделување на техничката поддршка во земјоделството и руралниот развој („Службен весник на Република Македонија“ бр. 6/13, 81/13, 181/13, 1/14, 23/14, 136/14, 157/14, 139/15, 215/15, 133/16, 76/18, 100/18 и 127/18) и согласно записник за избор на корисници од страна на Комисија за избор на корисници која ја формира министерот, а постапката се спроведува согласно член 14 од Уредбата за видот на активности, максималниот износ по активности, корисниците, субјектите кои учествуваат во постапката, поблиските критериуми и начинот за доделување на техничката поддршка во земјоделството и руралниот развој („Службен весник на Република Македонија“ бр. 6/13, 81/13, 181/13, 1/14, 23/14, 136/14, 157/14, 139/15, 215/15, 133/16, 76/18, 100/18 и 127/18) Министерството за земјоделство, шумарство и водостопанство на ден 30.08.2018 година објави Jaвен повик за техничка поддршка за изработка и публикување на едукативни информативни, научни пропагандни и стручни материјали, публикации и списанија објавен во на веб страницата на Министерството (www.mzsv.gov.mk) како и во дневните весници Слободен Печат, Нова Македонија и Коха.

Рокот за поднесување на понудите по овој Јавен повик беше 10.09.2018 година.

На Јавниот повик доставени се вкупно 19 понуди до ,,Министерството за земјоделство, шумарство и водостопанство” од кои за избрани корисници се здруженијата/фондациите кои се наведени во табела 4.

**Точка 2. Планирана финасиска поддршка на здруженија и фондации за 2019 година**

Во програмата за финансиска поддршка на руралниот развој за 2019 година, во мерката „Техничка поддршка на земјоделството и руралниот развој„ за подмерките „Организирање и спроведување на манифестации и саеми за промоција на земјоделски производи во и вон Република Македонија“ и „Учество на саемски манифестации и саеми на земјоделски производители и преработувачо во и вон Република Македонија“ предвидени се 60.000.000,00 денари.

Согласно „Уредбата за видот на активности, максималниот износ по активности, корисниците, субјектите кои учествуваат во постапката, поблиските критериуми и начинот за доделување на техничката поддршка во земјоделството и руралниот развој“ („Службен весник на Република Македонија“ бр. 6/13, 81/13, 181/13, 1/14, 23/14, 136/14, 157/14, 139/15, 215/15, 133/16, 76/18, 100/18 и 127/18), доделувањето на средствата е дефинирано во член 4 и член 12. Подмерката „Организирање и спроведување на манифестации и саеми за промоција на земјоделски производи во и вон Република Македонија“ се спроведува по јавен повик (кој завршува на 31 мај 2019 година), додека подмерката „Учество на саемски манифестации и саеми на земјоделски производители и преработувачи во и вон Република Македонија“ се реализира со поднесено барање, согласно горенаведената уредба, од страна на социјално економските партнери впишани во евиденцијата на Министерството.